Ličko polje (Gorski kotar)
Ličko polje, polje u Gorskom kotaru u blizini Fužina, 24 km², okruženo s istočne strane planinama Bitoraj (1 386 m), Viševica (1 428 m), Kobiljak (1 107 m) i na zapadnoj strani brdima Veliki Štrbac (957 m) i Vršak (912 m). Kroz polje protječe i ponire u njemu rijeka Ličanka, u Fužinama nazivana Fužinarka. Svoje ime dobiva po najvećem naselju Lič kojega kasnih prvih godina 17. stoljeća naseljavaju bunjevačke obitelji iz zaleđa Senja, koji svoje kuće podižu podno brda Gradina. Na mjestu gdje je stajala crkva, razorena za vrijeme Drugog svjetskog rata, nalazi se danas Gospino svetište Majka Božja Snježna. Polje je obradivo, poglavito krumpir, u južnom i istočnom dijelu je pod travnjacima. U polju se nalazi i nekoliko manjih jezera, Marasovo jezero i Potkoš (mrijestilište pastrve), a na rubnim dijelovima smjestila su se naselja, Lič (379 st., 2001.), Banovina, Pirovište i Potkobiljak (svega 10 stanovnika). 

Godine 1733. navodno se u snijegu ukazala Blažena Djevica Marija, pa je na tom mjrestu podignuta kapelica.

Vanjske poveznice 
 Ličko Polje

Krška polja u Hrvatskoj
Primorsko-goranska županija